
Επιστροφή στο Ημερολόγιο Ταινιών της Κοινο_Τοπίας 
με την προβολή «Η Επιστροφή» του Αντρέι Ζβάτζιντσεφ
Με επιτυχία πραγματοποιήθηκε την Τετάρτη 12 Οκτωβρίου η προβολή της ταινίας «Η Επιστροφή» (The Return) (Vozvrashchenie) του Αντρέι Ζβάτζιντσεφ στην αίθουσα εκδηλώσεων του πολυχώρου της Εταιρείας Κοινωνικής Δράσης και Πολιτισμού Κοινο_Τοπία. 

Ήταν η εναρκτήρια προβολή ενός κύκλου ταινιών με τον τίτλο «Ημερολόγιο ταινιών 2011-2012» και οι οποίες πραγματοποιούνται από τον Οκτώβριο μέχρι και τον Μάιο.
Προβολές με σκοπό το διάλογο, τα σχόλια, τις απόψεις, τις παρατηρήσεις αλλά και τις προτάσεις που έχουν ως αφετηρία τη θεματική της ταινίας και τη σύνδεσή της με τη ζωή. Υπεύθυνοι προβολών στην Κοινο_Τοπία είναι ο Παναγιώτης Καρώνης και ο Κωνσταντίνος Κυριακόπουλος.
Στην προβολή της ταινίας ‘‘Η Επιστροφή’’ οι θεατές απόλαυσαν τούτο το σπουδαίο ρώσικο φιλμ που μπορεί να λογιστεί ως η συνέχεια του Αϊζενστάιν, του Ταρκόφσκι, του Παραζάνοφ και άλλων μεγάλων Ρώσων κινηματογραφιστών.
Στον πλούσιο σε διάρκεια αλλά και σε περιεχόμενο διάλογο με συντονιστή τον Παναγιώτη Καρώνη που ακολούθησε την προβολή, έγινε αναφορά στους συμβολισμούς που τόσο έντεχνα ο δημιουργός βάζει στην ταινία του, με κορυφαία τη σκηνή που τα δυο αδέλφια παρακολουθούν τον πατέρα που κοιμάται. Σκηνή που παραπέμπει στον πίνακα του Μαντένια που απεικονίζει τον νεκρό Χριστό, προμηνύοντας έτσι το τραγικό τέλος γι αυτό έγινε και παράλληλη προβολή της σκηνής με τον πίνακα κατά τη συζήτηση. Αναφορές έγιναν και σε άλλες σκηνές που παραπέμπουν στην Ελληνική Μυθολογία και σε τραγωδίες. 
Τονίστηκε επίσης η σύγκρουση των γενεών, τα πρότυπα που οι γονείς και κατ' επέκταση η κοινωνία επιχειρεί να περάσει στους νέους ανθρώπους, αλλά και τη δυσκολία των μεγάλων να δεχθούν αλλαγές. Πρότυπα που μερικές φορές έχουν ξεπεραστεί από την ίδια τη ζωή. 
Επισημάνθηκε το πως ένας πατέρας που λείπει δώδεκα χρόνια, δε μπορεί να αναπληρώσει ένα τόσο μεγάλο κενό σε επτά μόνο μέρες, αλλά και τα δίπολα που ο σκηνοθέτης χρησιμοποιεί. Ανεμελιά και παιχνίδι από τη μια που θα γίνουν αλήθεια και ωριμότητα, αθωότητα και άγνοια που θα γίνουν ενηλικίωση, αμφιβολία που θα γίνει γνώση και το πως όλα αυτά θα κορυφωθούν σε τούτο το ρεαλιστικό, ποιητικό διαμάντι με το τρομακτικό φινάλε. 
Τέλος επισημάνθηκε η ηχητική μπάντα του Andrey Dergatchev που τόσο έδενε με την εικόνα (το CD κυκλοφορεί από την ECM), οι έξοχες ερμηνείες από τους δύο νεαρούς πρωταγωνιστές, αλλά και τον πατέρα.
Το υπόλοιπο πρόγραμμα του Ημερολογίου Ταινιών

- Νοέμβριος (Τετάρτη 09/11ου στις 20:30): Το χάρισμα της Σεραφίν (Seraphine) του Μαρτέν Προβόστ (Martin Provost) 2008

- Δεκέμβριος (Τετάρτη 7/12ου στις 20:30): «Σε επικίνδυνη τροχιά» (The Yards) του Tζέιμς Γκρέι (James Gray) 2000 

- Ιανουάριος (Τετάρτη 11/1ου στις 20:30): «Ο άνθρωπος ελέφαντας» (The Elephant Man) του Ντέιβιντ Λίνς (David Lynch) 1980

- Φεβρουάριος (Τετάρτη 15/2ου στις 20:30): «Η λευκή κορδέλα»

 HYPERLINK "http://www.koinotopia.gr/index.php?option=com_content&view=article&id=621%3A-das-weisse-band-the-white-ribbon-michael-haneke&catid=10%3A2009-10-18-21-13-18&Itemid=11&lang=el" \t "_blank"  (Das Weisse Band) [The White Ribbon] του Μίκαελ Χάνεκε (Michael Haneke) 2009

- Μάρτιος (Τετάρτη 7/3ου στις 20:30): «Ondine

 HYPERLINK "http://www.koinotopia.gr/index.php?option=com_content&view=article&id=627%3Aondine----neil-jordan-&catid=10%3A2009-10-18-21-13-18&Itemid=11&lang=el" \t "_blank" » του Νιλ Τζόρνταν (Neil Jordan) 2009 

- Απρίλιος (Τετάρτη 4/4ου στις 20:30): «Ίσως, αύριο» (In the better world) της Σουζάνε Μπίερ (Susanne Bier) 2010

- Μάιος (Τετάρτη 9/5ου στις 20:30): «Ο αδελφός μου είναι μοναχοπαίδι» (Mio fratello è figlio unico) του Ντανιέλε Λουκέτι (Daniele Luchetti) 2007

